หนูเป็นหูดใต้เล็บและรอบๆเล็บนิ้วมือและเล็บนิ้วเท้าค่ะ เป็นมานานหลายปีคอยเล็มตัดมาเรื่อยๆ และสังเกตว่ามีขนาดใหญ่ขึ้น และลามไปรอบเล็บ เล็บยกตัว ศึกษาจนรู้ว่าเป็นหูดจึงได้ซื้อยาชนิดกรดมาทา แต่ไม่หายค่ะ อยากรู้ว่าถ้าไปจี้หนูจะมีการถอดเล็บไหมค่ะ แล้วเล็บที่ถอดจะขึ้นอีกไหมคะ และถ้าหนูต้องจี้หนูควรจี้แบบไหนค่ะที่จะทำให้ไม่กลับอีก ค่ารักษาแพงมากไหมค่ะ (หนูเข้าใจมาตลอดว่าหนูอาจเป็นหนังด้านจากการทำงาน และคิดไปว่าอาจจะหายไปเอง ถึงได้ปล่อยละเลยมาหลายปี จนมันใหญ่และลามจึงไปค้นพบว่า อาจเป็นเพราะหนูชอบดึงจมูกเล็บ กัดเล็บ ได้แต่ทายาไม่กล้าไปพบแพทย์เพราะคิดว่าค่ารักษามันแพงมากจนตอนนี้มีมากขึ้นหลายเม็ดค่ะ)
สวัสดีค่ะ หูดที่บริเวณผิวหนังจะเป็นลักษณะเป็นเม็ดตุ่มนูน แข็ง มีรากอยู่ข้างใน มีหลายขนาด สามารถเกิดได้กับทุกเพศทุกวัย ซึ่งเมื่อเกิดขึ้นแล้วจะค่อยๆ โตอย่างช้าๆ ไม่มีอาการ พบได้บ่อยตามมือและเท้าการรักษามีทั้งการใช้ยามักจะใช้กับหูดที่มีขนาดเล็ก นิยมใช้ยาที่มีส่วนผสมของกรดซาลิซิลิก เพื่อกัดให้หูดออกมา ถ้าใช้ยาไม่ดีขึ้น อาจมีการทำการจี้ด้วยไนโตรเจน จี้ด้วยไฟฟ้า จี้ด้วยเลเซอร์ หรือผ่าตัดออก ซึ่งแพทย์จะพิจารณาจากตำแหน่งของความรุนแรงของหูดร่วมด้วยแนะนำพบแพทย์เฉพาะทางด้านผิวหนัง เพื่อประเมินก่อน่วาควรรักษาแบบใด แล้วต้องถอดเล็บเพื่อรักษาหรือไม่ แต่ส่วนใหญ๋ถ้าเป็นแค่รอบๆเล็บๆ ไม่ได้กินเข้าไปในเล็บ ก็ไม่น่ามีความจำเป็นต้องถอดออก ส่วนค่าใช้จ่ายนั้น แนะนำให้ไปตามรพ.ที่มีสิทธิ์การรักษาเพื่อลดปัญหาดังกล่าวระหว่างนี้ไม่ควรไปแกะเกาบริเวณที่เป็น รักษาความสะอาดที่ผิวหนัง